পারস্য বাহিনীর ভারি বর্মাবৃত অশ্বারোহী বাহিনীর সাথে পাল্লা দিতে না পেরে বাইজেন্টাইনরা তাদের অনুকরণে নিজেদের অশ্বারোহী বাহিনীকে বর্মে সজ্জিত করা শুরু করে, তারা এসব সৈন্যের নাম দেয় "ক্যাটাফ্রাক্ট", গ্রীক ভাষায় যার অর্থ হল "পরিপূর্ণ বর্মাবৃত"। গ্রীক ও পরবর্তীতে লাতিনেরা তাদের ভারি অশ্বারোহী বাহিনীকে এ নামে ডাকতে শুরু করে। এই সেনারা পুরো দেহ ভারি বর্মে ঢাকা থাকত, এবং তারা ভারি অস্ত্র ব্যবহার করত। নব্য প্রাচীন যুগ থেকে শুরু করে মধ্যম মধ্যযুগ পর্যন্ত এই প্রকার সেনাদের যুদ্ধে ব্যবহার করা হত। প্রাথমিকভাবে ক্যাটাফ্রাক্ট বলতে ঘোড়া এবং তার আরোহীর পরিহিত লম্বা দেহব্যপী বর্মকে বোঝানো হত। পরে অশ্বারোহীকে বোঝাতে এই শব্দ ব্যবহৃত হতে থাকে। ক্যাটাফ্রাক্টরা ছিল দুর্ধর্ষ ও সুশৃঙ্খল যোদ্ধা। পারস্যের অশ্বারোহীদের মত ঘোড়া এবং আরোহী উভয়েই বর্মাবৃত থাকত, আরোহীর অস্ত্র ছিল বল্লম, তীর-ধনুক বা মুগুর। তারা অন্যান্য অশ্বারোহীর তুলনায় ধীরগতির হলেও যুদ্ধক্ষেত্রে তারা ত্রাস সৃষ্টিকারী বাহিনী ছিল। এদের থেকেও ভারি বর্ম পরিহিত অশ্বারোহীদের বলা হত "ক্লিবানারাই" , তবে পরে এরা ক্যাটাফ্রাক্টদের সাথে একীভূত হয়ে যায়।

ঢালসমূহের নমুনা
ক্যাটাফ্রাক্ট
বাইজেন্টাইন সেনাবাহিনীর পতনের কারণ পর্যালোচনা
বর্মের নমুনা